Grammar (หลักไวยากรณ์ภาษาอังกฤษ) คืออะไร? ทำไมคนไทยถึง ให้ความสำคัญ
grammar เป็นศัพท์ภาษาอังกฤษ แปลว่า ไวยากรณ์ มีความหมายทั่วไป ไม่ใช่เฉพาะแต่ภาษาอังกฤษ ทุกภาษามีไวยากรณ์ของตนเอง ไวยากรณ์สำคัญเพราะจุดประสงค์ให้สามารถสื่อสารได้ตรงกับความหมายแท้จริงที่จะสื่อ หากวางศัพท์ผิดลำดับโครงสร้าง ความหมายก็ผิดไป บางภาษามีการผันคำ หากผันผิดความหมายก็จะผิดเช่นกัน ในภาษาพูดแม้ไม่ตรงตามไวยากรณ์ก็สามารถเข้าใจได้ ถึงจะผิดเพี้ยนไปบ้างก็ตาม แต่ในภาษาเขียน โดยเฉพาะภาษาทางการ การเขียนผิดไวยากรณ์จะทำให้ความน่าเชื่อถือลดลง และอาจเกิดผลกระทบที่รุนแรงกว่านั้นก็ได้